OpenLLM-France/wikimedia huggingface dataset:
# Yvan Goll

Yvan Goll (també Iwan G. o Ivan G., de nom real Isaac Lang, 29 de març de 1891 a Saint-Dié-des-Vosges—27 de febrer de 1950 al costat de París) va ser un poeta francoalemany i marit de l'escriptora i periodista francesa Claire Goll.

## Biografia

Yvan Goll va néixer 1891 a Saint-Dié-des-Vosges, una ciutat dels Vosges que havia estat francesa fins a 1871, i que llavors formava part d'Alemanya. Va estudiar a la Universitat d'Estrasburg, on va començar estudiant dret i va acabar doctorant-se el 1912 en filosofia. Impulsat per les seves creences pacifistes va escapar del servei militar en emigrar a Suïssa al principi de la Primera Guerra Mundial, en 1914. Va viure a Zúric, Lausana i Ascona.
Després del final de la guerra es va traslladar a París. Allí es va casar amb la periodista Clara Aischmann, que estava separada de Studer. Tots dos es van exiliar el 1939, al principi de la Segona Guerra Mundial, a Nova York. El 1947 van tornar a París. Va morir el 1950, als 58 anys, a Neuilly-sur-Seine, un suburbi de París.

## Obres

* 1912 : Chansons populaires lorraines
* 1914 : Le Canal de Panama
* 1915 : Élégies internationales. Pamphlets contre cette guerre. Lausanne, Éditions des Cahiers expressionnistes
* 1917 : Le Requiem pour les morts de 1916
* 1920 : Les Immortels
* 1922 : Mathusalem ou l'Éternel Bourgeois
* 1922 : Les Cinq Continents, Anthologie mondiale de la poésie contemporaine, Paris, La Renaissance du livre
* 1923 : Le Nouvel Orphée, Éditions de la Sirène
* 1924 : Surréalisme, revue en un seul numéro, Paris, 1 octobre 1924. Réimpression par Jean-Michel Place, Paris, 2004
* 1925 : Gold. Die fabelhafte Geschichte des Generals Johann August Suter (traduction en allemand de L'Or de Blaise Cendrars), Basel, Rhein-Verlag
* 1925 : Poèmes d'amour (avec Claire), Paris, Jean Budry et Cie
* 1926 : Poèmes de jalousie (avec Claire), Paris, Jean Budry et Cie
* 1927 : Poèmes de la vie et de la mort (avec Claire), Paris, Jean Budry et Cie
* 1927 : Die Eurokokke (Lucifer vieillissant), récit, Berlin
* 1927 : Le Microbe de l'or, roman, Paris, Émile-Paul frères
* 1928 : À bas l'Europe et sa version en allemand, Der Mitropäer
* 1929 : Agnus Dei, Paris, Émile-Paul frères
* 1929 : Sodome et Berlin, roman, Paris, Émile-Paul frères
* 1934 : Lucifer vieillissant, Paris, Corrêa
* 1935 : Chansons malaises, Paris, Éditions Poésie et Cie
* 1936 : La Chanson de Jean Sans Terre, poème
* 1938 : Deuxième livre de Jean Sans Terre, Paris, Poésie et Cie
* 1939 : Troisième livre de Jean sans Terre, Paris, Poésie et Cie
* 1946 : Fruit from Saturn, poèmes en anglais
* 1950 : Le Mythe de la Roche percée, poème accompagné de trois eaux-fortes de Yves Tanguy, Paris, éditions Hémisphères
* 1951 : Das Traumkraut, œuvre posthume
* 1951 : Dix mille aubes, illustré par Marc Chagall, Paris, Falaize
* 1971 : L'Herbe du songe,traduction de Das Traumkraut par Claire Goll et Claude Vigée, lithographies de Sonia Delaunay, Éditions Caractères

## Referències

* ↑ Surréalisme, Manifeste du surréalisme, Volume 1, Number 1, 1 October 1924, Blue Mountain Project

## Vegeu també

* Walter Rheiner
# Zenatha Coleman

Zenatha Goeieman Coleman (Keetmanshoop, 25 de setembre de 1993) és una futbolista namíbia. Actualment juga com a extrema esquerra al Sevilla FC de la Primera Divisió d'Espanya.

## Trajectòria

Coleman va començar la seva carrera al JS Academy del seu país natal. El 2016 va fitxar pel Gintra universitetas, amb el qual va guanyar la lliga lituana d'aquell any i el següent.
El gener de 2018, va signar amb el Saragossa Club de Futbol, quedant lliure a final de temporada en descendir l'equip.
El 10 de juliol de 2018, el València CF oficialitza el fitxatge de la jugadora, fitxant pel Sevilla FC el 30 de juliol del 2020.

## Referències

* ↑ Nashumba. «Zenatha Coleman Picked In The FC Gintra Universitetas all time starting eleven» (en anglès), 16-11-2019. [Consulta: 14 octubre 2020].
* ↑ «VCF | Zenatha Coleman, nueva futbolista del Valencia CF Femenino». Plaza deportiva, 10-07-2018. [Consulta: 14 octubre 2020].
# Xitli

Xubada (en rus: Шитли) és un poble del Daguestan, a Rússia, que en el cens del 2010 tenia 21 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Ærøskøbing

Ærøskøbing és una petita ciutat danesa de l'illa d'Ærø, és la capital del municipi d'Ærø que forma part de la regió de Syddanmark, ambdós creats l'1 de gener del 2007 com a part d'una reforma territorial.
Ærøskøbing es va fundar probablement entre el 1235 i el 1320 quan l'illa pertanyia als marquesos de Brandenburg. Oficialment l'any de la fundació de la ciutat és el 1250 segons el registre de l'església. La ciutat va prosperar gràcies al comerç basat en un bon port natural. El 22 d'abril del 1629 un gran incendi va assolar Ærøskøbing i va destruir diverses cases i l'ajuntament. A la vila és visible una forta influència del nord d'Alemanya. La Guerra dels Ducats no va afectar massa la ciutat però quan el Tractat de Viena del 1864 va reincorporar l'illa a Dinamarca va començar a perdre importància i població en perdre la seva activitat comercial tradicional amb l'oest.
Ærøskøbing va romandre com una petita ciutat d'importància local, i això no ha canviat encara. Tanmateix, el seu creixement lent ha tingut l'avantatge de permetre la conservació del seu centre històric gairebé inalterat, i avui dia ha esdevingut un atractiu pel turisme, que s'ha convertir en el nou motor econòmic.

## Enllaços externs

* Museu d'Ærø
# Étienne Bobillier

Étienne Bobillier (Lons-le-Saunier, 17 d'abril del 1798 - Châlons-sur-Marne, 22 de març del 1840) va ser un matemàtic francès.
Va ingressar a l'Escola politècnica a l'edat de 19 anys. Posteriorment ensenyà matemàtiques a l'Escola d'arts i oficis de Châlons-sur-Marne.
Els seus treballs es refereixen a la geometria, en particular sobre el tractament algebraic de les superfícies geomètriques i les catenaries.
Se li deu la fórmula $r_{a}+r_{b}+r_{c}=4R+r$, que relaciona els radis dels cercles exinscrit, circumscrit i inscrit d'un triangle.
Un cràter lunar porta avui el seu nom.

## Bibliografia

* Haubrichs dos Santos, Cleber. Étienne Bobillier (1798-1840) : parcours mathématique, enseignant et professionnel (en (francès)). Université de Lorraine, 2015 (Tesi doctoral).

## Enllaços externs

* O'Connor, John J.; Robertson, Edmund F. «Étienne Bobillier» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Itard, Jean. «Bobillier, Étienne». Complete Dictionary of Scientific Biography, 2008. [Consulta: 24 juliol 2016].
# Özge Bayrak

Özge Bayrak (Osmangazi, Bursa, 14 de febrer de 1992) és una esportista turca que competeix en bàdminton en la categoria individual. Ella és dirigida per Çağatay Taşdemir al club esportiu EGO del Municipi Metropolità d'Ankara. Actualment, està estudiant a la Universitat d'Aksaray.
Bayrak va competir en diversos tornejos internacionals com individuals i dobles amb la seva parella Neslihan Yiğit. Als Jocs del Mediterrani de 2013 celebrats a Mersin, Turquia, va guanyar la medalla de plata en la prova individual femenina, i la medalla d'or en l'esdeveniment de dobles femení juntament amb Neslihan Yiğit.
L'agost de 2014, el Comitè Olímpic Nacional de Turquia la va nomenar una de les setze persones esportives "d'or" de Turquia, que té una gran oportunitat de guanyar una medalla al Jocs Olímpics de 2016. El comitè va decidir recolzar aquests esportistes. Ella va guanyar la medalla de bronze en la prova individual femení en el 2014 European Badminton Championships a Kazan, Rússia.
Guanya el dret de competir als Jocs Olímpics 2016, acumulant 27.596 punts, sera la segonda esportista turca en participar en unos Jocs Olímpics, després de Neslihan Yiğit el 2012.

## Referències

* ↑ «Ozge Bayrak». BWF. Arxivat de l'original el 2012-04-22. [Consulta: 18 gener 2015].
* ↑ «Badmintoncular Londra yolunda ilerliyor» (en turkish). Hürriyet, 06-02-2012 [Consulta: 19 gener 2015].
* ↑ «Koç Fest Üniversite Spor Oyunları'nın Tekirdağ finalleri sona erdi» (en turkish). Haberler, 11-05-2014 [Consulta: 19 gener 2015]. Arxivat 2015-01-19 a Wayback Machine. «Còpia arxivada». Arxivat de l'original el 2015-01-19. [Consulta: 14 juliol 2016].
* ↑ «Akdeniz Oyunlarında 2 ALTIN, 2 GÜMÜŞ Madalya» (en turkish). Türkiye Badminton Federasyonu. Arxivat de l'original el 2016-03-05. [Consulta: 18 gener 2015].
* ↑ Çetinbaş, İlknur «TMOK 16 'altın' çocuğunu belirledi» (en turkish). Anadolu News Agency, 19-08-2014 [Consulta: 18 gener 2015].
* ↑ «Özge Bayrak Badmintonda Avrupa üçüncüsü» (en turkish). Hürriyet, 28-04-2014 [Consulta: 18 gener 2015].
* ↑ «Bayrak creates Turkish Badminton History». Badminton Europe, 25-04-2014 [Consulta: 18 gener 2015].
* ↑ «European Championships 2014 – Day 3: Bayrak Upsets Gavnholt». BWF, 26-04-2014 [Consulta: 18 gener 2015]. Arxivat 2014-07-04 a Wayback Machine. «Còpia arxivada». Arxivat de l'original el 2014-07-04. [Consulta: 30 març 2023].
* ↑ http://www.gsb.gov.tr/HaberDetaylari/3/63844/badmintonda-rio-yolcusu-ozge-bayrak.aspx Arxivat 2016-08-20 a Wayback Machine.

## Vegeu també

* Öznur Çalışkan
* Aliye Demirbağ
* Neslihan Yiğit
* Ebru Tunalı

## Enllaços externs

* Özge Bayrak a BWF
# Özge Kırdar

Özge Kırdar o Özge Kırdar Çemberci, amb el cognom matrimonial (Kütahya, 26 de juny de 1986) és una jugadora de voleibol turca. És la germana bessona de Gözde Kırdar (Sonsırma), també jugadora de voleibol i la millor jugadora en equip 2016 d'Europa. Özge Kırdar va participar en els Jocs Olímpics d'Estiu de 2012 a Londres, com membre de la selecció nacional turca. Kırdar va jugar tant per equips turcs com al Touron MKS Dabrowa Gornizca de Polònia i Lokomotiv Baku de l'Azerbaidjan. El 2017 jugà al Büyükşehir Belediyespor de Bursa.
És casada amb Demir Çemberci, entrenador de voleibol, des del 2009.

## Referències

* ↑ http://www.voleybolunsesi.com/content.php?cid=13&id=13667 Arxivat 2016-03-04 a Wayback Machine.
* ↑ http://www.tvf.org.tr/haberler/detay/114340/ Arxivat 2017-03-14 a Wayback Machine.
* ↑ http://www.hurriyet.com.tr/evli-cocuklu-ve-olimpik-21028964
* ↑ http://www.fanatik.com.tr/2015/06/08/ozge-kirdar-cemberci-lokomotiv-bakuye-imzayi-atti-606875
* ↑ https://web.archive.org/web/20160616173633/http://www.voleybolunsesi.com/content.php?cid=08&id=29299&topic=2
* ↑ http://www.bursabbspor.com/branslar/voleybol Arxivat 2015-12-13 a Wayback Machine.
* ↑ http://www.hurriyet.com.tr/biz-inandik-siz-de-inanin-21070702

## Enllaços externs

* Fitxa de Özge Kırdar a la Federació de Voleibol turca
# Yomile (cràter)

Yomile és un cràter d'impacte en el planeta Venus de 13,6 km de diàmetre. Porta el nom d'un antropònim baixkir, i el seu nom va ser aprovat per la Unió Astronòmica Internacional el 1997.

## Referències

* ↑ «Yomile». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Čierne

Čierne és un poble i municipi d'Eslovàquia que es troba a la regió de Žilina, al centre-nord del país. El 2017 tenia 4.402 habitants.
# Čeľovce

Čeľovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1220.
# Étienne François Geoffroy

Étienne François Geoffroy, nascut el 13 de febrer de 1672 a París i traspassat també a París el 6 de gener de 1731, fou un químic i metge francès que destacà per l'elaboració d'una taula d'afinitats.

## Biografia

Geoffroy era membre d'una llarga família de farmacèutics per la qual cosa va tenir una bona formació científica. Estudià medicina a Montpeller. Acompanyà a Marshal Tallard en el seu viatge a Londres el 1698 i després viatjà per Holanda i Itàlia. Quan retornà a París fou professor de química al Jardí Reial de les Plantes Medicinals en substitució de Guy Crescent Fagon (1638-1718) i alternant amb Louis Lémery (1677-1743). Fou catedràtic de medicina al Col·legi de França entre 1709 i 1731 i degà de la facultat de medicina de París entre el 1726 i el 1729. L'any 1699 ingressà a l'Académie des Sciences. També fou membre de la Royal Society de Londres.

## Obra

Geoffroy presentà una taula d'afinitats químiques l'any 1718 davant de la Académie des Sciences sota el nom de Table des différents rapports observés entre différentes substances, i que són fruit de les dades experimentals disponibles a principis del segle xviii. Encapçalant cada columna de la taula hi figura una substància, seguits de tots aquells que poden combinar-s'hi. L'ordre es determina per la major o menor afinitat química. És a dir, una substància de la taula desplaça en la seva combinació amb la qual encapçala la columna a totes les que li queden per baix, i és desplaçada per totes les que té damunt. Les substàncies químiques les representa mitjançant símbols com ho feien els alquimistes.
El concepte de desplaçament és nou, Geoffroy considera les substàncies químiques com una composició-combinació, i la reacció química com una associació-dissociació. Des d'Aristòtil les propietats-qualitats d'un cos s'entenien a partir d'un principi, subjecte que actua i que explica, però amb Geoffroy ara tot es realitza en el nivell de les relacions, la qual cosa fa que es transformi el concepte d'afinitat. Abans de Geoffroy dues substàncies eren afins si eren semblants, tenien el mateix principi, ara dues substàncies són afins si tenen tendència a reaccionar l'una amb l'altra.
La taula de Geoffroy va tenir gran repercussió i fou emprada durant tot el segle xviii fins que fou desplaçada per les noves idees del químic francès Claude Louis Berthollet (1748-1822).

## Bibliografia

BESAUNDE-VINCENT, B. i STENGERS, I. Historia de la química. Addison-Wesley/UAM. Madrid, 1997.
# Ángel Raya

Ángel Raya és doctor en Fisiologia per la Universitat de València. Ha desenvolupat la seva carrera professional al Salk Institute for Biological Studies (Califòrnia), al Centre de Medicina Regenerativa de Barcelona (CMR[B]) i a l'Institut de Bioenginyeria de Catalunya, entre d'altres. Des de l'any 2005, és investigador ICREA. La seva recerca se centra en la capacitat regenerativa cel·lular d'algunes espècies animals i, en general, en els mecanismes que fan possible la reprogramació cel·lular. Els progressos en aquest àmbit científic estan obrint noves vies per a la regeneració de teixits en humans, com ara els del cor, i poden tenir un impacte clau en el tractament de malalties com el Parkinson, l'Alzheimer o el càncer, entre d'altres. Sobre totes aquestes temàtiques, ha escrit i publicat a les principals revistes científiques. Des de l'any 2014 és Director del Centre de Medicina Regenerativa de Barcelona.

## Referències

* ↑ «ICREA». www.icrea.cat. [Consulta: 12 gener 2017].
* ↑ «Ángel Raya, La Vanguardia 2016».
* ↑ «Ángel Raya». CCCB. [Consulta: 4 abril 2018].

## Enllaços externs

* Centre de Medicina Regenerativa de Barcelona - CMRB Arxivat 2017-01-13 a Wayback Machine.
# Ángel Rodado Jareño

Ángel Rodado Jareño (Palma, 7 de març de 1997) més conegut com a Ángel Rodado és un futbolista mallorquí que juga com a davanter al Wisla de Cracòvia.

## Trajectòria

És un jugador nascut a Palma fill d'un dels àrbitres de balears en la dècada dels 90 i 2000 a Segona B i Segona Divisió, que juga en la posició de davanter i es va formar en el futbol base del RCD Mallorca, amb el qual va arribar a debutar amb el filial en la temporada 2016-17.
La temporada 2017-18 solia alternar el primer equip i el filial, quan el primer equip jugava en la Segona Divisió B a les ordres de Vicente Moreno.
El 16 d'agost de 2018 fa fitxar per la UE Eivissa del Grup IV de la Segona Divisió B d'Espanya. Va començar l'any 2021 marcant dos gols en els dos primers partits, un d'ells en Copa del Rei contra el RC Celta de Vigo.
El 23 de maig de 2021 va aconseguir l'ascens a la Segona Divisió, després de vèncer en la final del play-off d'ascens l'UCAM Murcia CF al Nuevo Vivero. Va arribar a debutar en la categoria de plata del futbol espanyol abans de ser cedit el 30 d'agost al FC Barcelona B de la Primera Divisió RFEF.

## Referències

* ↑ «La renovación del canterano Ángel Rodado con el Mallorca se complica». diariodemallorca.es, 08-06-2018. [Consulta: 25 maig 2021].
* ↑ «Ángel Rodado nuevo jugador del Ibiza». UE Eivissa, 16-08-2018. Arxivat de l'original el 2021-07-26. [Consulta: 25 maig 2021].
* ↑ «Ángel Rodado empieza el año enchufado». futbolbalear.es, 12-01-2021. [Consulta: 25 maig 2021].
* ↑ «Con seis años de vida el Ibiza asciende a Segunda división». [Consulta: 23 maig 2021].
* ↑ «Oficial: Rodado, nuevo refuerzo para el filial». [Consulta: 30 agost 2021].
* ↑ «Ángel Rodado, nou reforç per al Barça B». FC Barcelona, 30-08-2021 [Consulta: 31 agost 2021].

## Enllaços externs

* Fitxa del jugador a Transfermarkt
# Émile Guérinel

Émile Guérinel (Romagné, 3 de juny de 1929 - 2 de febrer de 2014) va ser un ciclista francès, que fou professional entre 1952 i 1959. Les seves principals victòries foren dues edicions del Gran Premi de Plouay, el 1951 i 1952.

## Palmarès

* 1951
** 1r al Gran Premi de Plouay
** 1r a Hennebont
* 1952
** 1r al Gran Premi de Plouay
** 1r al Gran Premi de Granville
* 1953
** 1r al Gran Premi du Libre Poitou
* 1954
** Vencedor d'una etapa del Circuit de les Ardenes
* 1955
** Vencedor de 2 etapes del Tour de la Manche
* 1957
** 1r a Saint-Renan
* 1958
** 1r al Critèrium de Saint-Georges-de-Chesné
** 1r a Ploudalmezeau
** 1r a Pontrieux
** 1r a Saint-Malo

## Resultats al Tour de França

* 1953. Abandona (7a etapa)
* 1954. 65è de la classificació general

## Enllaços externs

* Fitxa d'Émile Guérinel a sitiodeciclismo.net
# (725) Amanda

(725) Amanda és l'asteroide número 725. Va ser descobert per l'astrònom Johann Palisa des de l'observatori de Viena (Àustria), el 21 d'octubre de 1911. La seva designació alternativa és 1911 ND.

## Referències

Viccionari
* 1 2 3 4 5 6 7 «JPL Small-Body Database». [Consulta: 23 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
# Miquel Brunet

Miquel Brunet és el nom dels següents personatges:
* Miquel Brunet Miquel (1919 - 2007), pintor i dibuixant mallorquí.
* Miquel Brunet Estarellas (1961), pianista i compositor mallorquí.
# Simpsonichthys magnificus

Simpsonichthys magnificus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Sud-amèrica.

## Referències

* ↑ «Simpsonichthys magnificus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Tèsia de Java

La tèsia de Java (Tesia superciliaris) és una espècie d'ocell de la família dels cètids (Cettiidae). És endèmic de l'illa de Java, a Indonèsia. Els seus hàbitats principals són els boscos tropicals i subtropicals de frondoses humits de l'estatge montà i les àrees forestals fortament degradades. El seu estat de conservació es considera de risc mínim.

## Referències

* ↑ «Tèsia de Java». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ BirdLife International. «Javan Tesia. Tesia superciliaris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Valèria Messalina

Valèria Messalina (en llatí: Valeria Messallina) va ser la filla de Marc Valeri Messal·la Barbat Apià i Domícia Lèpida. Formava part de la gens Valèria.
Va ser la tercera esposa de l'emperador Claudi del qual era cosina. Els historiadors la descriuen amb els pitjors defectes (Tàcit, Plini el Vell, Juvenal i especialment Dió Cassi) però cal considerar que en el regnat de Neró es van produir coses encara pitjors i que Agripina Menor (la mare de Neró i següent esposa de Claudi) va tractar d'embrutar la seva reputació.
Messalina va tenir el suport de Polibi i Narcís, lliberts i ministres de Claudi. Aprofitant la seva influència sobre l'emperador va eliminar les dues Júlies, Júlia Livil·la filla de Germànic Cèsar, i Júlia Drusa filla de Drus el Jove (fill de Tiberi). També van ser objecte de les seves revenges Gai Appi Silà, que la va rebutjar com amant, Just Catoni, que la volia denunciar i ella es va avançar, Marc Vinici (casat amb Júlia Livil·la filla de Germànic Cèsar), i Valeri Asiàtic del que cobejava els seus jardins a Roma i sospitava que tenia una amant, Popea Sabina Major, la mare de la futura esposa de Neró.
La conspiració avortada d'Anni Vinicià i Marc Furi Camil Escribonià l'any 42 aC li va servir per desfer-se d'alguns enemics. Els perseguits podien evitar la presó o l'assassinat entregant grans finques, grans quantitats de diners o càrrecs elevats a favor de la gent de Messalina. Les possessions després eren venudes a qualsevol que les pogués pagar.
Messalina va rebre el títol d'augusta i el dret de precedència (ius consessus) a totes les assemblees. Tenia com amant a Sabí, prefecte de la Gàl·lia degradat a gladiador, que va ser alliberat de la mort a l'arena per Claudi a petició de Messalina mentre tot el poble, que n'estava al corrent, es burlava de l'emperador.
Quan va decidir eliminar a Polibi, que va morir, Narcís va tenir por per la seva pròpia sort. Ella mateixa li va donar els mitjans quan es va enamorar perdudament d'un jove i bell romà, de nom Gai Sili, el qual va fer divorciar de la seva esposa Júnia Silana. L'emperadriu es va separar del seu amant del moment, l'actor Mnèster, l'any 47, i durant una absència de Claudi, que era a Òstia, es va casar públicament amb Sili amb tots els ritus legals del connubium. Narcís va convèncer a Claudi que Messal·lina i Sili el volien enderrocar, i Claudi va ordenar la mort de la seva esposa, el seu amant i tots els implicats. El llibert de Claudi, Euode, va ser l'encarregat de l'execució amb un tribú de la guàrdia.
Va deixar dos fills, Claudi Tiberi Germànic Britànic i Clàudia Octàvia.

## Referències

* ↑ «Valèria Messalina». Enciclopèdia Catalana. [Consulta: 28 agost 2017].
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1053-1054.
# Rasa del Casó

«Rasa del Casó» té aquests significats:
# Salvador Abascal

Salvador Abascal (Morelia, Mèxic, 1910 – ?, 2000) va ser un polític mexicà considerat com d'extrema dreta i representant del sinarquisme.
Nascut dins una família terratinent, en part va ser educat en un seminari.
De ben jove va simpatitzar amb la Guerra dels Cristeros va pertànyer a una gran varietat d'organitzacions contrarevolucionàries catòliques durant la dècada de 1930. El 1937 s'afilià a la Unió Sinarquista Nacional la qual el 1940 estava en el seu apogeu, ja que tenia mig milió de membres. Acusat de Nazisme pels seus oponents, ell oficialment denuncià aquest sistema, tanmateix va ser notable el seu antisemitisme.
El 1941 va fundar una comuna sinarquista (que no va tenir èxit) a la Baixa Califòrnia.
Expulsat el 1944 del sinarquisme, hi retornà a partir de 1947. Per a l'any 1955 es va considerar la presentació de la seva candidatura com a president de la República mexicana però ell no ho va acceptar.

## Bibliografia

* Philip Rees, Biographical Dictionary of the Extreme Right Since 1890